Legal Document

Category: 15

Text:
6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.218761 της 13/15 Ιουν.1953 Περί τρόπου ασκήσεως υπό του Ταμείου Παρακαταθηκών και Δανείων της Ταμιακής υπηρεσίας των Δήμων και Κοινοτήτων, περί τρόπου παραδόσεως υπό των Δημοσίων Ταμείων της διαχειρίσεως τούτων κλπ. Έχοντες υπ’όψιν τας διατάξεις α)του από 20.5.1953 Β.Δ/τος «περί αναθέσεως εις το Ταμείον Παρακαταθηκών και Δανείων της υπό των Δημοσίων Ταμείων ασκουμένης ταμιακής υπηρεσίας Δήμων και Κοινοτήτων, β)των άρθρων 8 παρ.1 και 9 του Νόμ.2252/52 «περί της δια των Δημοσίων Ταμείων εισπράξεως εσόδων Νομικών Προσώπων και άλλων διατάξεων, αφορωσών εις την είσπραξιν των Δημοσίων εσόδων» και γ)του Νόμ.830/1917 «περί των Λογαριασμών του Γενικού Λογιστηρίου». Αποφασίζομεν: Καθορίζομεν ως κατωτέρω, τον τρόπον ασκήσεως από 1ης Ιουλ.1953 της ταμιακής υπηρεσίας των Δήμων και Κοινοτήτων, υπό των οργάνων των Δημοσίων Ταμείων δια λογαριασμόν του Ταμείου Παρακαταθηκών και Δανείων, ως  και τον τρόπον παραδόσεως και παραλαβής της διαχειρίσεως ταύτης και τας συναφείς προς ταύτην ενεργείας, των οργάνων του Δημοσίου. Α΄. Αρμοδιότης 1.Αρμόδια όργανα προς διεξαγωγήν της Ταμιακής Υπηρεσίας των Δήμων και Κοινοτήτων, δια λογαριασμόν του Ταμείου Παρακαταθηκών και Δανείων από 1ης Ιουλ.1953 ορίζονται: α)Τα παρά τοις Δημοσίοις Ταμείοις λειτουργούντα Γραφεία Παρακαταθηκών, τα διεξάγονται μέχρι τούδε την ληψοδοσίαν εκ παρακαταθηκών κλπ. δια λογαριασμόν του Ταμείου Παρακαταθηκών και Δανείων, και β)Τα εν Αθήναις και Πειραιεί λειτουργούντα ίδια Δημόσια Ταμεία Δήμων και Κοινοτήτων, ως και τα Δημόσια Ταμεία παρ’οις δεν λειτουργούν Γραφεία Παρακαταθηκών, ασκείται όμως παρ’αυτών η Ταμιακή υπηρεσία Δήμων και Κοινοτήτων. 2.Τα ανωτέρω όργανα, ενεργούνται δια λογαριασμόν του Ταμείου Παρακαταθηκών και Δανείων, διεξάγουσιν όλην την υπηρεσίαν της εισπράξεως και πληρωμής, των εσόδων και εξόδων των Δήμων και Κοινοτήτων της περιφερείας αυτών, εντός της οποίας και αντιπροσωπεύουν το Ταμείον τούτο. 3.Οι Ελεγκταί-Προϊστάμενοι των παρά τοις Δημοσίοις Ταμείοις Γραφείων Δήμων και Κοινοτήτων και το προσωπικόν των αυτοτελών Ταμείων Δήμων και Κοινοτήτων, περιλαμβάνονται εις το προσωπικόν των Γραφείων Παρακαταθηκών. Β΄.Παράδοσις-Παραλαβή Υπολοίπων 1.Την 30ήν Ιουν.1953 τα Δημόσια Ταμεία τα ασκούντα διαχείρισιν Δήμων και Κοινοτήτων, θα προβώσι μετά την ολοκληρωτικήν εισαγωγήν των υπέρ Δήμων και Κοινοτήτων πραγματοποιηθεισών μέχρι της χρονολογίας ταύτης εισπράξεων, εις το κλείσιμον των παρ’αυτοίς τηρουμένων βιβλίων της διαχειρίσεως ταύτης, πλην του βιβλίου εισπρακτέων εσόδων, περί ου κατωτέρω, δια πράξεως του Διευθυντού του Δημοσίου Ταμείου, του ΕλεγκτούΠροϊσταμένου του Γραφείου Ταμιακής Υπηρεσίας Δήμων και Κοινοτήτων, (εις α Ταμεία υφίστανται Γραφεία Δήμων και Κοινοτήτων) και του Ελεγκτού του Ταμείου, αναγραφομένης εφ’ εκάστου των βιβλίων και κάτωθι της τελευταίας εν αυτοίς εγγραφής. 2.Το εκ των βιβλίων προκύπτον χρηματικόν υπόλοιπον εκάστου Δήμου ή Κοινότητος, πλην του, εν τη κατωτέρω υπ’ αριθ.4 παραγράφω αναφερομένου, θα καταβληθή εις το Γραφείον Παρακαταθηκών, εις 6 ίσας μηνιαίας δόσεις από 1 Ιουλ. 1953 και κατά την πρώτην εκάστου μηνός, οίκοθεν παρά των Διευθυντών των Ταμείων του Κράτους άνευ νεωτέρας ημών εντολής. Προς τούτο θέλουσι συνταχθή σχετικά Πρωτόκολλα κατά Δήμον ή Κοινότητα εις τετραπλούν, εν τοις οποίοις θέλουσι προσδιορισθή εκτός του αποδοτέου υπολοίπου της 30ής Ιουνίου ε.ε. και τα ποσά εκάστης των εξαμηνιαίων δόσεων. Τα πρωτόκολλα ταύτα θέλουσιν υπογραφή υπό των εν τη προηγουμένη παραγράφω προσώπων. Εκ των πρωτοκόλλων τούτων το εν θέλει παραμείνει εν τω αρχείω του Ταμείου, το δεύτερον θέλει παραδοθεί προς το παρ’ αυτώ Γραφείον Παρακαταθηκών, το τρίτον μετά του σχετικού γραμματίου εισπράξεως του Γραφείου Παρακαταθηκών θέλει αποτελέσει τον τίτλον πιστώσεως του Δημοσίου Ταμείου, επί τη καταβολή της πρώτης δόσεως και το τέταρτον θέλει αποσταλή προς τον δικαιούχον Δήμον ή Κοινότητα. Επί τη καταβολή των λοιπών πέντε δόσεων, οι Δημόσιοι Ταμίαι θα πιστώνται εν τη διαχειρίσει των βάσει ιδίου γραμματίου εισπράξεως του Γραφείου Παρακαταθηκών δι’ έκαστον Δήμον ή Κοινότητα, εφ’ ου θα γίνεται ειδική μνεία των στοιχείων του ως άνω πρωτοκόλλου. 3.Η κατά τον ανωτέρω τρόπον κατά δόσεις  παράδοσις των χρηματικών υπολοίπων, δεν κωλύει  την υπό του Ταμείου Παρακαταθηκών ενέργειαν  πληρωμών μέχρι του συνολικού ποσού, του  παραδοτέου υπολοίπου δι’ έκαστον Δήμον  ή Κοινότητα και προ της 1ης Δεκ.1953,ότε λήγει  η       καταβολή    των     δόσεων.     Εν       τη      πεΣελ.369 Ταμειακή Υπηρεσία 3.Ζ.ε.6 ριπτώσει όμως ταύτη, θα καταβάλληται οίκοθεν και άνευ ιδίας ημών εντολής υπό του Δημοσίου Ταμείου εις το Γραφείον Παρακαταθηκών κατά τον ανωτέρω τρόπον παν πληρωνόμενον χρηματικόν ποσόν, πέραν της μηνιαίας δόσεως και των εισπράξεων και μέχρι του συνολικού παραδοτέου υπολοίπου κατά τας δοθησομένας υπό του Ταμείου Παρακαταθηκών και Δανείων οδηγίας. Επί των εκδιδομένων δια την αιτίαν ταύτην γραμματίων εισπράξεως του Γραφείου Παρακαταθηκών θα δικαιολογήται επαρκώς η κατά τον τρόπον τούτον τμηματική απόδοσις του υπολοίπου προ της λήξεως των σχετικών δόσεων. 4.Τα παρά Τραπέζαις υφιστάμενα υπόλοιπα υπέρ Δήμων και Κοινοτήτων εξ εσόδων υπέρ ειδικών σκοπών, ως και τα τοιαύτα εξ εσόδων του Α.Ν. 1919/1951, θα μεταφερθώσιν εξ ολοκλήρου την 1ην Ιουλ. 1953 οίκοθεν παρά των Διευθυντών των Ταμείων του Κράτους, άνευ νεωτέρας ημών εντολής, εις πίστωσιν ιδίου παρά τη Τραπέζη της Ελλάδος λογαριασμού επ’ ονόματι του Γραφείου Παρακαταθηκών βάσει ιδίων πρωτοκόλλων και γραμματίων εισπράξεως των Γραφείων Παρακαταθηκών. Γ΄.Βεβαίωσις και είσπραξις εσόδων 1.Δια τους, προς το Γραφείον Παρακαταθηκών διαβιβαζομένους παρά των Δήμων και Κοινοτήτων, χρηματικούς καταλόγους και οιουσδήποτε χρηματικούς τίτλους εισπρακτέων εσόδων Δήμων και Κοινοτήτων, μετά τον έλεγχον αυτών δια την ακρίβειαν, είτε παρά του Ελεγκτού-Προϊσταμένου του Γραφείου Ταμιακής Υπηρεσίας Δήμων και Κοινοτήτων αυτοπροσώπως, είτε παρά του αναπληρωτού αυτού, εκδίδονται υπό του Γραφείου Παρακαταθηκών εντός των νομίμων προθεσμιών κατά Δήμον ή Κοινότητα, τριπλότυπα αποδεικτικά παραλαβής εισπρακτέων εσόδων. 2.Τα κατά την προηγουμένην παρ.1 βεβαιούμενα έσοδα, καταχωρούνται αναλυτικώς κατά κεφάλαιον και άρθρον εις τα οικεία βιβλία εισπρακτέων εσόδων κατά Δήμον ή Κοινότητα. 3.Τους χρηματικούς καταλόγους ή χρηματικούς τίτλους, το Γραφείον Παρακαταθηκών παραδίδει δια την είσπραξιν εις το Δημόσιον ταμείον όπερ εντός των νομίμων προθεσμιών προβαίνει εις την συνολικήν βεβαίωσιν των εν αυτοίς εσόδων υπό τον λογαριασμόν «Τρεχούμενοι Λογαριασμοί Ταμείου Παρακαταθηκών και Δανείων εξ εσόδων Δήμων και Κοινοτήτων», περί ου κατωτέρω εν παρ.6 του παρόντος κεφαλαίου, παραδίδον εις το Γραφείον Παρακαταθηκών το εκδιδόμενον τριπλότυπον  αποδεικτικού της βεβαιώσεως, τηρουμένων παρ’ αυτώ δια λογαριασμόν του Ταμείου Παρακαταθηκών και Δανείων των ως άνω χρηματικών καταλόγων δια την είσπραξιν των εν αυτοίς οφειλών. Σελ.370 4.Δια τας, κατά τας διατάξεις ειδικών Νόμων ως και του Α.Ν.1910/1951, ενεργουμένας υπέρ Δήμων και Κοινοτήτων εισπράξεις, άνευ προηγουμένης βεβαιώσεως, ενεργείται ταυτοχρόνως οίκοθεν υπό του Γραφείου Παρακαταθηκών βεβαίωσις, των εισπραττομένων χρηματικών ποσών, εκδιδομένων των οικείων τριπλοτύπων βεβαιώσεως. 5.Δια την μεταφοράν εις την διαχείρισιν του Ταμείου Παρακαταθηκών και Δανείων των κατά την 31 Αυγ.1953 εισπρακτέων υπολοίπων Δημοτικών και Κοινοτικών εσόδων, δεν θέλει εκδοθή νέον τριπλότυπον αποδεικτικόν παραλαβής εισπρακτέων του Γραφείου Παρακαταθηκών, αλλ’ η εγγραφή τούτων εις την διαχείρισιν αυτού θέλει ενεργηθεί βάσει συνταχθησομένων εις τετραπλούν πρωτοκόλλων παραδόσεως–παραλαβής, εν οις θ’ αναγράφωνται τα παραδιδόμενα υπόλοιπα κατά Δήμον ή Κοινότητα, λαμβανομένης υπ’ όψιν δια τον υπολογισμόν των τυχόν εις βάρος οφειλετών δημιουργουμένων συνεπειών υπερημερίας της αρχικής βεβαιώσεως των οφειλών τούτων εις την δημοσίαν διαχείρισιν. Βάσει των αυτών πρωτοκόλλων και σχετικής βεβαιώσεως περί εγγραφής των εις την διαχείρισιν του Ταμείου Παρακαταθηκών και Δανείων, θέλει ενεργηθή η διαγραφή τούτων εκ των παρά τοις ταμείοις, τηρουμένων μέχρι τούδε βιβλίων Εισπρακτέων εσόδων Δημοτικής και Κοινοτικής Διαχειρίσεως και η ταυτόχρονος συνολική εγγραφή ως εισπρακτέων εσόδων υπό τον ρηθέντα λογαριασμόν «Τρεχούμενοι Λογαριασμοί Ταμείου Παρακαταθηκών και Δανείων εξ εσόδων Δήμων και Κοινοτήτων» της Δημοσίας Διαχειρίσεως. Μετά την ως άνω διαγραφήν των εισπρακτέων υπολοίπων εκ του βιβλίου εισπρακτέων εσόδων θέλει κλείσει το βιβλίον τούτο κατά τον αυτόν ως εν κεφαλαίω Β΄παρ.1 τρόπον. Το εν των ως άνω εις τετραπλούν πρωτοκόλλων θα υποβληθή εις το Ελεγκτικόν Συνέδριον το δεύτερον εις το Ταμείον Παρακαταθηκών και Δανείων, το τρίτον εις την Γενικήν Διεύθυνσιν Δημοσίου Λογιστικού (Διεύθυνσις ΙΙ,Τμήμα Α΄), το δε τέταρτον θα παραμείνη παρ’ υμίν. 3.Ζ.ε.6 Ταμειακή Υπηρεσία 6.Η είσπραξις των εσόδων των Δήμων και Κοινοτήτων των βεβαιουμένων κατά τας ανωτέρω παραγράφους, εξαιρέσει των του Α.Ν.1910/1951 και των υπέρ ειδικών σκοπών, ενεργείται υπό των Δημοσίων Ταμείων δια λογαριασμόν του Γραφείου Παρακαταθηκών, κατά τας εκάστοτε ισχυούσας διατάξεις, περί εισπράξεως των Δημοσίων εσόδων και κατά την αυτήν διαδικασίαν, καθ’ ην εισπράττονται τα έσοδα του Δημοσίου, υπό των αρμοδίων οργάνων της εισπράξεως, δια της εκδόσεως διπλοτύπων εισπράξεως της Δημοσίας διαχειρίσεως και βάσει των παραδιδομένων αυτοίς αντιγράφων χρηματικών καταλόγων, προσηκόντως κεκυρωμένων. Αι κατά τ' ανωτέρω πραγματοποιούμεναι εισπράξεις, μετά την αφαίρεσιν της υπό του Νόμ. 2097 προβλεπομένης υπέρ του Δημοσίου κρατήσεως, θα εισάγωνται κατά τα κεκανονισμένα εις την δημοσίαν διαχείρισιν υπό ίδιον χρηματικόν λογαριασμόν, δημουργούμενον δια της παρούσης, υπό τον τίτλον «Τρεχούμενοι Λογαριασμοί Ταμείου Παρακαταθηκών και Δανείων εξ εσόδων Δήμων και Κοινοτήτων». 7.Αι εισπράξεις αύται αποδίδονται εντός του αυτού μηνός εις το Γραφείον Παρακαταθηκών, παρ’ ω τηρείται ίδιος λογαριασμός επ’ ονόματι εκάστου Δήμου ή Κοινότητος, επί τη εκδόσει υπό τούτου δι’ έκαστον Δήμον ή Κοινότητα ιδίου γραμματίου εισπράξεως, επί τη βάσει του οποίου θα εξοφλώνται, τα εν τη δημοσία διαχειρίσει εκδιδόμενα, ως άνω, γραμμάτια εισπράξεως, ενεργουμένης ταυτοχρόνως και της μεταφοράς του σχετικού ποσού, εκ της Δημοσίας Διαχειρίσεως, εις την τοιαύτην του Γραφείου Παρακαταθηκών τη επιμελεία και υπ’ ευθύνην του Διευθυντού του Δημοσίου Ταμείου, ως προϊσταμένου του Γραφείου Παρακαταθηκών. 8.Εντός του αυτού μηνός, καθ’ ον συνετελέσθη η είσπραξις κατά την προηγουμένην παράγραφον ενεργείται η πίστωσις των καταβαλόντων οφειλετών εις τους χρηματικούς καταλόγους και η λοιπή λογιστική τακτοποίησις των ενεργηθεισών εισπράξεων κατά τας οδηγίας του Ταμείου Παραταθηκών και Δανείων. 9.Κατά τον αυτόν, ως άνω, τρόπον θα ενεργήται η είσπραξις παρά των οφειλετών και η απόδοσις προς το Γραφείον Παρακαταθηκών, των εισπραχθησομένων εσόδων Δήμων και Κοινοτήτων του οικ. έτους 1952-53 κατά την από 1ης Ιουλ. μέχρι 31 Αυγ.1953 παράτασιν της χρήσεως. Τα έσοδα ταύτα θα άγωνται εις πίστωσιν του ήδη τηρουμένου βιβλίου εισπρακτέων εσόδων, όπερ, ως ανωτέρω ελέχθη, θα κλείση την 31 Αυγούστου ε.ε. Τα υπέρ Δήμων και Κοινοτήτων έσοδα υπέρ ειδικών σκοπών, ως και τα τοιαύτα του άρθρ.27 του Α.Ν.1910/51 βεβαιούνται οίκοθεν παρά του Γραφείου Παρακαταθηκών, εισπράττονται απ’ ευθείας παρ’ αυτού και τηρούνται παρ’ αυτώ εις ίδιον λογαριασμόν κατά Δήμον και Κοινότητα και κατά ειδικόν σκοπόν, τηρουμένων των όρων του άρθρ.29 του Α.Ν.1910/51. Δ΄.Πληρωμαί Εξόδων 1.Αι πληρωμαί πάντων των εξόδων των Δήμων και Κοινοτήτων, ων η Ταμιακή υπηρεσία ασκείται υπό του Ταμείου Παρακαταθηκών και Δανείων, ενεργούνται υπό του Ταμείου τούτου κατά τας εκάστοτε ισχύουσας διατάξεις, δυνάμει χρηματικών ενταλμάτων, εκδιδομένων υπό των Δήμων ή Κοινοτήτων, ή των αρμοδίων Διοικητικών Αρχών, κατά τας περί Δήμων και Κοινοτήτων σχετικάς διατάξεις εις βάρος του παρά τω Ταμείω Παρακαταθηκών και Δανείων, τηρουμένου λογαριασμού του Δήμου ή της Κοινότητος. 2.Τα προς το Γραφείον Παρακαταθηκών, διαβιβαζόμενα χρηματικά εντάλματα Δήμων και Κοινοτήτων, ελέγχονται παρά του αρμοδίου ελεγκτού εξόδων ως Προϊσταμένου του Γραφείου Ταμιακής Υπηρεσίας, Δήμων και Κοινοτήτων, κατά τας διατάξεις του Κανονισμού της εσωτερικής υπηρεσίας των Δημοσίων Ταμείων, και του Κώδικος Δήμων και Κοινοτήτων, δια την ύπαρξιν χρηματικού υπολοίπου του οικείου Δήμου ή Κοινότητος και το νόμιμον και έγκυρον εν γένει της πληρωμής και εξοφλούνται παρά του Πράκτορος η Διαχειριστού της Τραπέζης της Ελλάδος εν τω Δημοσίω Ταμείω ή παρά του Διαχειριστού του Γραφείου Παρακαταθηκών, εάν εις τα Δημόσια Ταμεία δεν υφίσταται Πράκτωρ ή Διαχειριστής της Τραπέζης Ελλάδος. Ο Πράκτωρ της Τραπέζης Ελλάδος ή ο Διαχειριστής αυτής παρά τω Δημοσίω Ταμείω ενεργεί την πληρωμήν εις τον δικαιούχον του ποσού του χρηματικού εντάλματος, χρεώσει του παρ’ αυτώ λογαριασμού του Γραφείου Παρακαταθηκών. 3.Εις α Δημόσια Ταμεία δεν εδρεύει Πράκτωρ ή Διαχειριστής της Τραπέζης Ελλάδος, η πληρωμή των χρηματικών ενταλμάτων ενεργείται υπό του Διαχειριστού του Γραφείου Παρακαταθηκών, εκ της χρηματικής διαχειρίσεως αυτού. 4.Δια τα εξοφλούμενα χρηματικά εντάλματα  πληρωμής καθ’ εκάστην ημέραν, μετά το πέρας της  συναλλαγής, εκδίδεται ένταλμα πληρωμής του  Γραφείου Παρακαταθηκών, με απαραίτητον δικαιολογητικόν, συγκεντρωτικήν κατάστασιν, υπογραφομένην παρά του Διευθυντού του Ταμείου και του Ελεγκτού Προϊσταμένου του Γραφείου Ταμιακής υπηρεσίας Δήμων και Κοινοτήτων, εμφαίνουσαν τον αριθμόν και χρονολογίαν του εντάλματος, το ποσόν, τον Δήμον ή Κοινότητα,    το    κεφάλαιον    και    άρθρον    και    παν Σελ.371 Ταμειακή Υπηρεσία 3.Ζ.ε.6 αναγκαίον στοιχείον δια την ακριβή τήρησιν και παρακολούθησιν των λογαριασμών. 5.Τα εξοφλούμενα κατά τ' ανωτέρω χρηματικά εντάλματα των Δήμων και Κοινοτήτων, παραλαμβανόμενα καθ’ εκάστην παρά του Ελεγκτού Προϊσταμένου του Γραφείου Ταμιακής υπηρεσίας Δήμων και Κοινοτήτων, τηρούνται παρ’ αυτού και υποβάλλονται κατά τα εν Κεφ. ΣΤ΄ παρ. 6 της παρούσης καθοριζόμενα. 6.Τα, κατά την 30 Ιουν.1953, παραμένοντα ανεξόφλητα χρηματικά εντάλματα πληρωμής δαπανών θα πληρωθώσιν υπό του Ταμείου Παρακαταθηκών και Δανείων μετά την 1ην Ιουλ. 1953. Ε΄. Καθήκοντα-Ευθύνη 1.Οι Διευθυνταί των Δημοσίων Ταμείων, ως εκπρόσωποι του Ταμείου Παρακαταθηκών και Δανείων και οι Ελεγκταί Προϊστάμενοι των παρ’ εκάστω Ταμείω Γραφείων Ταμιακής Υπηρεσίας Δήμων και Κοινοτήτων, δια την άσκησιν της Ταμιακής Υπηρεσίας Δήμων και Κοινοτήτων, την έγκαιρον είσπραξιν των εις το Ταμείον βεβαιουμένων Δημοτικών ή Κοινοτικών εσόδων, κατά τας διατάξεις των άρθρ.80 και 92 του Νόμου «περί εισπράξεως των Δημοσίων Εσόδων», δια την κατά τας κειμένας διατάξεις ενέργειαν των πληρωμών και δια πάσαν πράξιν αφορώσαν εις την, δια της παρούσης ανατιθεμένην αυτοίς διαχείρισιν, υπέχουσι πάσας τας ευθύνας, τας απορρεούσας εκ των κειμένων διατάξεων περί Κανονισμού της Εσωτερικής Υπηρεσίας των Δημοσίων Ταμείων περί Ταμείου Παρακαταθηκών και Δανείων, περί Κώδικος Δημοτικής και Κοινοτικής Νομοθεσίας και περί οικονομικής Διοικήσεως και Λογιστικού των Δήμων και Κοινοτήτων. 2.Οι Διευθυνταί των Δημοσίων Ταμείων πλην των υπό των, περί Ταμείου Παρακαταθηκών και Δανείων κειμένων διατάξεων, καθοριζομένων καθηκόντων, έχουν ειδικώτερον και τα εξής καθήκοντα επί της ασκήσεως της Ταμιακής υπηρεσίας των Δήμων και Κοινοτήτων. α)Μεριμνώσιν όπως, η είσπραξις των εσόδων των Δήμων και Κοινοτήτων, ως και πάσα σχετική προς τούτο ενέργεια, συντελήται εντός των νομίμων προθεσμιών, β)προσδιορίζουσιν εγγράφως εις έκαστον εισπράκτορα, την προθεσμίαν εισπράξεως, των ανατιθεμένων αυτοίς προς είσπραξιν εσόδων, και ζητούσι την κατά νόμον προς αυτούς λογοδοσίαν, εφ’ ης και αποφαίνονται, γ)ασκούσιν ή εντέλλονται την λήψιν πάντων των υπό των Νόμων περί εισπράξεως Δημοσίων Εσόδων, επιτρεπομένων καταδιωκτικών δια την είσπραξιν των εσόδων μέτρων, δ)αποφαίνονται επί της χρηματικής διαχειρίσεως των οργάνων της εισπράξεως, τηρούντες και τ' απαιτούμενα βιβλία των εκδιδομένων αποφάσεων. Σελ.372 3.Οι Ελεγκταί-Προϊστάμενοι των Γραφείων Ταμιακής Υπηρεσίας Δήμων και Κοινοτήτων α) ελέγχουσι και εντέλλονται την πληρωμήν των προς τα Γραφεία Παρακαταθηκών αποστελλομένων χρηματικών ενταλμάτων Δήμων και Κοινοτήτων, β) ελέγχουσι την ακρίβειαν των προς το Γραφείον Παρακαταθηκών, υποβαλλομένων υπό των Δήμων και Κοινοτήτων χρηματικών καταλόγων και οιωνδήποτε άλλων χρηματικών τίτλων προς βεβαίωσιν και είσπραξιν των εσόδων των Δήμων και Κοινοτήτων της περιφερείας των, γ)τηρούσι τα βιβλία τα απαιτούμενα δια την βεβαίωσιν, είσπραξιν και πληρωμήν των εσόδων ή εξόδων των Δήμων και Κοινοτήτων της περιφερείας των, υποχρεούμενοι εις την καταχώρησιν εν αυτοίς καθ’ εκάστην, πάντων των στοιχείων εισπράξεων και Πληρωμών εις τρόπον ώστε να είναι δυνατή η άμεσος εξαγωγή του χρηματικού υπολοίπου, εκάστου Δήμου ή Κοινότητος, δ)ελέγχουσι, κατά τ' ανωτέρω, τους τίτλους πληρωμής των εξόδων των Δήμων και Κοινοτήτων και υπογράφουσι τούτους δια την πληρωμήν των, ε)εκτελούσι πάσαν άλλην σχετικήν υπηρεσίαν, ανατιθεμένην αυτοίς υπό των Διευθυντών των Δημοσίων Ταμείων. Ευθύνη Οι Διευθυνταί των Δημοσίων Ταμείων, οι Ελεγκταί-Προϊστάμενοι του Γραφείου Ταμιακής υπηρεσίας Δήμων και Κοινοτήτων και οι Διαχεισταί των Γραφείων Παρακαταθηκών,λογοδοτούσιν επι της ανατιθεμένης δια της παρούσης εις το Ταμείον Παρακαταθηκών και Δανείων διαχειρίσεως, κατά τας περί της λογοδοσίας των υπολόγων του Ταμείου Παρακαταθηκών και Δανείων και περί των λογιστικών στοιχείων της διαχειρίσεως, διατάξεις, ευθυνόμενοι απέναντι του Ταμείου Παρακαταθηκών και Δανείων κατά τας διατάξεις αυτού και του Κανονισμού της Εσωτερικής Υπηρεσίας των Δημοσίων Ταμείων. 3.Ζ.ε.6 Ταμειακή Υπηρεσία ΣΤ΄.Λογιστικά Βιβλία-Στοιχεία Λογοδοσίας 1.Δια την λογιστικήν εμφάνισιν και παρακολούθησιν της διαχειρίσεως εκάστου Δήμου ή Κοινότητος, τηρούνται εν τη, παρά τω Δημοσίω Ταμείω, διαχειρίσει του Ταμείου Παρακαταθηκών και Δανείων τα αυτά ως μέχρι τούδε βιβλία, τα κατά τας εκάστοτε ισχυούσας διατάξεις, περί οικονομικής Διοικήσεως και λογιστικού Δήμων και Κοινοτήτων, ως και περί κανονισμού Εσωτερικής Υπηρεσίας των Δημοσίων Ταμείων, τηρούμεναι και κατά Δήμον και Κοινότητα, ήτοι: α)βιβλίον εισπρακτέων εσόδων, β)βιβλίον τρεχουμένων λογαριασμών Δήμων και Κοινοτήτων και γ)βιβλίον καθολικόν εξόδων, εκ παραλλήλου προς τα προβλεπόμενα τοιαύτα, εκ της περί λειτουργίας του Ταμείου Παρακαταθηκών και Δανείων Νομοθεσίας. 2.Τα δικαιολογητικά των πραγματοποιουμένων βεβαιώσεων εσόδων Δήμων και Κοινοτήτων, υπόβάλλονται κατά μήνα προς έλεγχον, εις την παρά τω Ταμείω Παρακαταθηκών και Δανείων εδρεύουσαν υπηρεσίαν του Ελεγκτικού Συνεδρίου, μετά των λοιπών διαχειριστικών στοιχείων των Γραφείων Παρακαταθηκών. 3.Πάντα τα στελέχη, των χρησιμοποιηθέντων τριπλοτύπων αποδεικτικών βεβαιώσεως, υποβάλλονται προς την Υπηρεσίαν του Ελεγκτικού Συνεδρίου, μετά των χρησιμοποιηθέντων στελεχών βιβλίων της λοιπής Διαχειρίσεως του Ταμείου Παρακαταθηκών και Δανείων. 4.Πάντα τα κατά την λήξιν εκάστης χρήσεως απομένοντα αχρησιμοποίητα βιβλία, τριπλοτύπων αποδεικτικών βεβαιώσεως εσόδων επιστρέφονται, εντός του πρώτου πενθημέρου μετά την λήξιν της χρήσεως, προς το Ταμείον Παρακαταθηκών και Δανείων. 5.Ο Διευθυντής του Δημοσίου Ταμείου, ως εκπρόσωπος του Ταμείου Παρακαταθηκών και Δανείων, υποχρεούται να υποβάλλη τας προβλεπομένας καταστάσεις και λογαριασμούς, υπό των διατάξεων του Κανονισμού της Εσωτερικής Υπηρεσίας των Δημοσίων Ταμείων και του Κώδικος των Δήμων και Κοινοτήτων. 6.Οι Ελεγκταί-Προϊστάμενοι των Γραφείων Ταμιακής Υπηρεσίας Δήμων και Κοινοτήτων, λογοδοτούσι δια της υποβολής προς την αρμοδίαν αρχήν κατ’ έτος, του απολογισμού μετά των εξοφληθέντων χρηματικών ενταλμάτων και λοιπών δικαιολογητικών των Δήμων και Κοινοτήτων, κατά τας κειμένας σχετικάς διατάξεις. 7.Πάντες οι χρηματικοί κατάλογοι, ως και τα λοιπά βιβλία της Δημοτικής ή Κοινοτικής Διαχειρίσεως, θα παραδοθώσι, βάσει πρωτοκόλλων υπογραφησομένων υπό των εν παρ.1 του Β΄ Κεφαλαίου προσώπων, εις το Γραφείον Παρακαταθηκών. Ζ΄.Ειδικαί Διατάξεις 1.Οι Διευθυνταί των Δημοσίων Ταμείων, υποχρεούνται να παρέχωσιν οιανδήποτε πληροφορίαν, σχετικήν προς την Ταμιακήν υπηρεσία των Δήμων και Κοινοτήτων, ήτις ήθελε ζητηθή παρά της αρμοδίας Διοικητικής Αρχής. 2.Οι Διοικητικοί Επιθεωρηταί, κατόπιν εγγράφου διαταγής του Υπουργείου των Εσωτερικών, δύνανται να προβαίνωσιν εις τον έλεγχον του τρόπου διεξαγωγής της Ταμιακής Υπηρεσίας των Δήμων και Κοινοτήτων παρά του Ταμείου Παρακαταθηκών και Δανείων, υποχρεούνται δε ούτοι όπως αντίγραφον της εκθέσεώς των, υποβάλλουν εις την Γενικήν Διεύθυνσιν του Ταμείου τούτου. 3.Τα μετά την λήξιν της χρήσεως, ως και τα κατά την διάρκειαν αυτής, απομένοντα χρηματικά περισσεύματα εκ της Δημοτικής ή Κοινοτικής διαχειρίσεως παραμένουσιν εις την διαχείρισιν του Ταμείου Παρακαταθηκών και Δανείων. 7. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ, ΟΙΚΟΝΟΜΙΚΩΝ ΚΑΙ ΕΣΩΤΕΡΙΚΩΝ Αριθ.198184/46487 π.ε. της 12/31  Ιαν.1957. Περί του τρόπου βεβαιώσεως, εισπράξεως κλπ. του ειδικού τέλους προς κάλυψιν των δαπανών δακοκτονίας. Έχοντες υπ’ όψιν τα άρθρα πρώτον, δεύτερον και τέταρτον του Ν.Δ.3630/56 «περί κυρώσεως, τροποποιήσεως και συμπληρώσεως της υπ’ αριθ. 160 της 1ης Φεβρ.1956 Πράξεως του Υπουργικού Συμβουλίου περί τροποποιήσεως και συμπληρώσεως του Ν.Δ.2413/53 περί καταπολεμήσεως του δάκου της Ελαίας ως ετροποποιήθη και συνεπληρώθη δια των Ν.Δ.2939/54 και 3004/54 και άλλων τινών διατάξεων», αποφασίζομεν: Καθορίζομεν τα του τρόπου βεβαιώσεως, επιλύσεως διαφορών, εισπράξεως, αποδόσεως κλπ. του ειδικού ανταποδοτικού τέλους προς κάλυψιν των δαπανών δακοκτονίας ως έπεται: Άρθρ.9.-«Η είσπραξις του ανταποδοτικού ειδικού τέλους προς κάλυψιν των δαπανών δακοκτονίας και του επί πλέον τούτου δι’ έξοδα βεβαιώσεως ποσού κατά το άρθρ.8 της παρούσης, ενεργείται κατά τας διατάξεις του Νόμου «περί εισπράξεως των εσόδων του Δημοσίου» δια των επιμελητών εισπράξεως του Δημοσίου, ή και δια των προσωρινών Δημοτικών ή Κοινοτικών εισπρακτόρων, το δε προϊόν των εκάστοτε πραγματοποιουμένων εισπράξεων αποδίδεται εις το τέλος εκάστου μηνός υπό των οικείων Δημοσίων Ταμείων το μεν αφορών τα έξοδα βεβαιώσεως και εισπράξεως εις τον παρά τω Ταμείω Παρακαταθηκών και Δανείων, τηρούμενον λογαριασμόν συγκεντρώσεως εσόδων υπό τον τίτλον «Κεφάλαια Δήμων και Κοινοτήτων» του οικείου Δήμου ή Κοινότητος, το δε αφορών εις εισπράξεις του ειδικού ανταποδοτικού τέλους εις τον παρά τη Αγροτική Τραπέζη της Ελλάδος, (Υποκαταστήματα ή πρακτορεία) τηρούμενον λογαριασμόν της χρημα(Μετά την σελ.374(α)Σελ.374,01 Ταμειακή Υπηρεσία 3.Ζ.ε.7 τικής διαχειρίσεως του οικείου Ταμείου Προστασίας Ελαιοπαραγωγής. Τα Δημόσια Ταμεία θα γνωρίζωσι συγχρόνως και εις τα Ταμεία Προστασίας Ελαιοπαραγωγής της περιφερείας των, τα ως άνω αποδιδόμενα ποσά εν συνόλω και κατά Κοινότητας». Το άρθρ.9 αντικατεστάθη ως άνω δια της υπ’ αριθ.47179/11671 της 26 Μαρτ./2 Απρ.1957 αποφ. Υπ. Οικονομικών, Γεωργίας και Εσωτερικών. Άρθρ.10.-«1.Το μέχρι της δημοσιεύσεως της παρούσης εισπραχθέντα και εκδοθέντα υπό των Δημοσίων Ταμείων, τυχόν έσοδα, του ειδικού ανταποδοτικού τέλους δακοκτονίας εις τον παρά τω Ταμείω Παρακαταθηκών και Δανείων καταργούμενον ήδη, δια της παρούσης Λ/σμόν «Τρεχούμενος Λογαριασμός Ταμείου Παρακαταθηκών και Δανείων εξ εσόδων δακοκτονίας υπέρ Δήμων και Κοινοτήτων» της ομάδος «Τρεχούμενοι Λογαριασμοί» θέλουσι αποδοθή υπό του οικείου Γραφείου του Ταμείου Παρακαταθηκών και Δανείων εις τον, παρά τη Αγροτική Τραπέζη της Ελλάδος τηρούμενον λογαριασμόν χρηματικής διαχειρίσεως του οικείου Ταμείου Προστασίας Ελαιοπαραγωγής. Το Ταμείον Παρακαταθηκών θα γνωρίση συγχρόνως και εις το Ταμείον Προστασίας Ελαιοπαραγωγής της περιφερείας του, τα ως άνω αποδοθησόμενα ποσά εν τω συνόλω και κατά Κοινότητας. Τα τυχόν εισπραχθέντα και μη αποδοθέντα, ως ανωτέρω, υπό των Δημοσίων Ταμείων, έσοδα του ειδικού ανταποδοτικού τέλους δακοκτονίας, θα αποδοθώσιν υπό των Δημοσίων Ταμείων κατά τα δια της παρούσης καθοριζόμενα». Η παρ.1 αντικατεστάθη ως άνω δια της υπ’ αριθ.47179/11671 της 26 Μαρτ./2 Απρ.1957 αποφ. Υπ. Οικονομικών, Γεωργίας και Εσωτερικών. 2.Το Ταμείον Προστασίας Ελαιοπαραγωγής δέον αμελλητί να εντέλλεται δι’ εντάλματος πληρωμής α)την απόδοσιν του εκ των εισπράξεων του τέλους αναλογούντος ποσού, προς τακτοποίησιν των υπό μορφήν χρηματοδοτήσεως τεθεισών εις την διάθεσίν του προκαταβολών του Δημοσίου δια την αντιμετώπισιν των δαπανών δακοκτονίας του οικείου έτους, πιστώσει του λ/σμού χρηματοδοτήσεως και β)την εξόφλησιν της αξίας των αναλωθέντων κλπ. υλικών, καθ’ ο ποσόν οφείλεται αύτη. Σελ.374,02 3.Η Αγροτική Τράπεζα της Ελλάδος υποχρεούται όπως άνευ καθυστερήσεως, μεταφέρη συνολικώς εις το τέλος εκάστου μηνός τα κατά τα ανωτέρω τιθέμενα υπό των Ταμείων Προστασίας Ελαιοπαραγωγής εις την διάθεσίν της ποσά δια την απόδοσιν εις το Δημόσιον των γενομένων προκαταβολών χρηματοδοτήσεως των Ταμείων τούτων, εις την Τράπεζαν Ελλάδος «Λ/σμός Συγκεντρώσεως Εισπράξεων και Πληρωμών Δημοσίου», προς τακτοποίησιν των χορηγηθεισών υπό του Δημοσίου Προκαταβολών δια την δακοκτονίαν, εις δε τον παρ’ αυτή τηρούμενον Λ/σμόν, τα διατιθέμενα ποσά δια την εξόφλησιν της οφειλομένης αξίας των αναλωθέντων κλπ. υλικών. Άρθρ.11.-1.Η κατά το άρθρ.3 της παρούσης οριζομένη προθεσμία υποβολής δηλώσεων υπό των υποχρέων εις την καταβολήν του ειδικού τέλους δακοκτονίας, δύναται κατόπιν αποφάσεως του Νομάρχου, μετά σύμφωνον πρότασιν του Ταμείου Προστασίας Ελαιοπαραγωγής περί της πορείας της συγκομιδής της παραγωγής ελαιοκάρπου, να μετατίθεται εις προγενέστερον ή μεταγενέστερον του υπό της παρούσης καθοριζομένου χρόνου. 2.Η υπό της παρούσης αποφάσεως καθιερουμένη διαδικασία, ειδικώς δια την βεβαίωσιν, επίλυσιν διαφορών κλπ. του ειδικού τέλους δια την κάλυψιν των οφειλών εκ δαπανών δακοκτονίας, των ελαιοκομικών ετών 1955-56 και 1956-57 και του ακαλύπτου υπολοίπου των δαπανών δακοκτονίας του ελαιοκομικού έτους 1954-55, οίτινες εμπίπτουσιν εις τας υπό του άρθρου πέμπτου του Ν.Δ.3630/56 διευκολύνσεις, θέλει αρχίση μετά τριάκοντα ημέρας από της δημοσιεύσεως της παρούσης. Ως προς το τέλος των ετών τούτων η υπό του άρθρ.3 της παρούσης προκήρυξις περί του είδους εφ’ ου θα επιβληθή το τέλος και η πρόσκλησις δια την υποβολήν δηλώσεων δέον να ενεργηθή εντός πενθημέρου από της ανωτέρω ενάρξεως της διαδικασίας οι δε υπόχρεοι εις την καταβολήν του τέλους δέον να υποβάλλουν τας οριζομένας δηλώσεις εντός δεκαημέρου από της δημοσιεύσεως της ως άνω προσκλήσεως. 3.Ζ.ε.7 Ταμειακή Υπηρεσία Άρθρ.1.-1.Το Συμβούλιον του Δήμου ή Κοινότητος κατά την λήψιν της αποφάσεως περί εφαρμογής των δακοκτόνων μέτρων εις την περιοχήν του, δέον να καθορίζη εάν το ειδικόν τέλος προς κάλυψιν των κατανεμομένων δια την περιφέρειάν του δαπανών δακοκτονίας θα επιβληθή επί των ελαιοδέντρων ή επί του παραχθησομένου ελαιοκάρπου προκειμένου περί βρωσίμων ελαιών, ή επί του παραχθησομένου ελαιολάδου, ή επί του ελαιοπυρήνος. Το είδος επί του οποίου θα επιβληθή το ειδικόν τούτο τέλος θα είναι το αυτό δι’ ολόκληρον την περιφέρειαν του Δήμου ή Κοινότητος, θα καταβάλλεται δε το τέλος (Αντί της σελ.373)Σελ.373(α) 107-101 Ταμειακή Υπηρεσία 3.Ζ.ε.7 πάντοτε εις χρήμα. Εάν ο ανωτέρω καθορισμός δεν λάβει χώραν δια της ρηθείσης αποφάσεως, ούτος γίνεται δια νεωτέρας ειδικής αποφάσεως του οικείου Συμβουλίου λαμβανομένης το βραδύτερον μέχρι της 10ης Σεπτεμβρίου του ιδίου έτους. 2.Εις την περίπτωσιν επιβολής του τέλους επί των ελαιοδένδρων δια της άνω αποφάσεως γίνεται και η διάκρισις των εκ τούτων παραγωγικών αναλόγως της εις ελαιόκαρπον παραγωγής των εις δύο κατηγορίας. 3.Η ανωτέρω απόφασις υποβαλλομένη εντός πενθημέρου από της λήψεώς της εις τον οικείον Νομάρχην εγκρίνεται παρά τούτου εντός δεκαημέρου. Άρθρ.2.-Το ειδικόν τέλος δακοκτονίας βαρύνει τα εκ ταύτης ωφελούμενα φυσικά, ή νομικά πρόσωπα, τα οπωσδήποτε καρπούμενα την παραγωγήν των ελαιοδένδρων, ήτοι ιδιοκτήτας, μισθωτάς, επικαρπωτάς κλπ. Άρθρ.3.-1.Ο Δήμαρχος ή ο Πρόεδρος της Κοινότητος δια προκηρύξεώς του εγκαίρως εκδιδομένης και δημοσιευομένης δια επικολλήσεως εις τον συνήθη τόπον δημοσιεύσεων, ανακοινοί εις τους υποχρέους το είδος εφ’ ου θα επιβληθή το ειδικόν τέλος δακοκτονίας και καλεί τούτους, όπως εντός 15 ημερών από της δημοσιεύσεως της προκηρύξεως ως άνω, ήτις δέον να συντελείται μέχρι της 30 Νοεμβρίου εκάστου έτους, δια τα εφεξής ελαιοκομικά έτη υποβάλουν υπευθύνους δηλώσεις εφ’ απλού χάρτου, περιεχούσας πλήρη επί τούτοις στοιχεία και δη προκειμένου περί επιβολής του τέλους επί των ελαιοδένδρων τον ακριβή αριθμόν των υπ’ αυτών καρπουμένων ελαιοδένδρων κατά τοποθεσίαν και κατηγορίας και εν τω συνόλω, προκειμένου δε περί επιβολής του τέλους επί της παραγωγής προϊόντων, ή υποπροϊόντων, την ακριβή ποσότητα της παραγωγής αυτών. 2.Η δήλωσις υποβάλλεται παρά του υποχρέου, ή του νομίμου αντιπροσώπου τούτου, προκειμένου δε περί νομικού προσώπου υπό του εκπροσωπούντος τούτο. 3.Ο εκ των υποχρέων εις υποβολήν δηλώσεως, έχων ελαιόδενδρα εις περισσοτέρας Κοινότητας, υποβάλλει ιδιαιτέραν περί τούτων, ή της παραγωγής των δήλωσιν εις εκάστην των Κοινοτήτων τούτων. Σελ.374(α) 107-102 Άρθρ.4.-1.Επιτροπή αποτελουμένη εκ του Δημάρχου ή του Προέδρου της Κοινότητος, του Προέδρου του ελαιουργικού ή ελλείψει τοιούτου του Γεωργικού Συνεταιρισμού της έδρας του Δήμου ή της Κοινότητος, ή εν περιπτώσει λειτουργίας περισσοτέρων Συνεταιρισμών εις τον αυτόν Δήμον ή Κοινότητα του υπό των Προέδρων αυτών υποδειχθησομένου και ενός μέλους του Δημοτικού ή Κοινοτικού Συμβουλίου οριζομένου δι’ αποφάσεως του Συμβουλίου τούτου, κατά προτίμησιν εκ των ελαιοπαραγωγών μελών του, προβαίνει εντός δεκαπενθημέρου εις τον έλεγχον των παρά των υποχρέων υποβληθεισών δηλώσεων, εις την κατά τον προσφορώτερον και ασφαλέστερον τρόπον διαπίστωσιν του παρ’ εκάστου υποχρέου πράγματι καρπουμένου αριθμού ελαιοδένδρων, ή της παραγωγής αυτών και εις την κατάρτισιν του καταλόγου απάντων των υποχρέων. 2.Ο εν τη προηγουμένη παραγράφω κατάλογος θα περιλαμβάνη το ονοματεπώνυμον, όνομα πατρός, και την διεύθυνσιν εκάστου υποχρέου, τα δηλωθέντα υπ’ αυτού στοιχεία και τα παρά της Επιτροπής διαπιστωθέντα τελικώς τοιαύτα. Επίσης ούτος θα περιλαμβάνη και τα κατά τα ανωτέρω εξακριβωθέντα στοιχεία και δια τους οπωσδήποτε μη υποβαλόντας δηλώσεις εντός της άνω προθεσμίας υποχρέους. 3.Ο ούτω καταρτιζόμενος κατάλογος δημοσιεύεται δι’ επικολλήσεως ενός αντιτύπου εις τον συνήθη τόπον δημοσιεύσεων, συντασσομένου προς τούτο αποδεικτικού υπογεγραμμένου υπό του ενεργήσαντος την επικόλλησιν οργάνου του Δήμου ή Κοινότητος και δύο ενηλίκων μαρτύρων. Απόσπασμα του καταλόγου τούτου κοινοποιείται επί αποδείξει εις έκαστον των εν αυτώ περιληφθέντων υποχρέων εντός δεκαημέρου από της συντάξεως αυτού. 4.Εις τους μη υποβαλόντας δηλώσεις εντός των υπό της παρούσης τασσομένων προθεσμιών ή εις τους ανακριβώς δηλώσαντας επιβάλλεται προσαύξησις 50% επί του αναλογούντος επί της μη δηλωθείσης ποσότητος τέλους δακοκτονίας. Η ως άνω προσαύξησις επιβάλλεται δι’ αποφάσεως της υπό του άρθρ.4 οριζομένης Επιτροπής. Άρθρ.5.-1.Πας εγγραφείς εις τον κατάλογον δικαιούται εντός δεκαημέρου προθεσμίας από της κοινοποιήσεως αυτώ του αποσπάσματος, να υποβάλη ενώπιον του οικείου Νομάρχου ένστασιν περί διαγραφής, ή μειώσεως του προσδιορισθέντος υπό της Επιτροπής δι’ αυτόν αριθμού ελαιοδένδρων, ή της ποιότητος του παραχθέντος προϊόντος, υποπροϊόντος. 2.Αι ενστάσεις κατατίθενται εις τον οικείον Δήμον ή Κοινότητα πρωτοκολλούμεναι αυθημερόν εις το βιβλίον πρωτοκόλλου αυτών, διαβιβάζονται δε υπό τούτων την επομένην της λήξεως της προθεσμίας υποβολής εις τον οικείον Νομάρχην. 3.Ο Νομάρχης αποφαίνεται οριστικώς εντός δεκαπενθημέρου από της λήψεως της ενστάσεως. 3.Ζ.ε.7 Ταμειακή Υπηρεσία Άρθρ.6.-Εντός πενθημέρου από της δημοσιεύσεως του ανωτέρω καταλόγου δικαιούται επίσης και πας έχων έννομον συμφέρον, να αιτήση παρά του οικείου Νομάρχου την υπό της Επιτροπής εγγραφήν εις τον κατάλογον των τυχόν παραλειφθέντων υποχρέων, ή την συμπλήρωσιν της εγγραφής των περιληφθέντων δια μικρότερον του πραγματικού αριθμόν ελαιοδένδρων, ή ποσού παραγωγής προϊόντων ή υποπροϊόντων. Ο Νομάρχης διαβιβάζει την αίτησιν εις τον Πρόεδρον της Επιτροπής και παραγγέλλει όπως μετά προηγουμένην εξακρίβωσιν προέλθη αύτη αμελλητί εις την ενδεδειγμένην μεταβολήν εν τω καταλόγω και την κοινοποίησιν αποσπάσματος τούτου εις τους υποχρέους. Άρθρ.7.-1.Ο Δήμαρχος ή Πρόεδρος της Κοινότητος βάσει των αποφάσεων του Νομάρχου επιφέρει αμέσως τας δεούσας μεταβολάς εις τον κατάλογον. 2.Το Συμβούλιον του Δήμου ή Κοινότητος έχον υπ’ όψιν το συνολικόν ποσόν των κατά το άρθρ.5 του Ν.Δ.2413/53 ως συνεπληρώθη δια του άρθρ.4 του Ν.Δ.2939/54 κατανεμομένων παρά του Ταμείου Προστασίας Ελαιοπαραγωγής δια την περιοχήν του δαπανών δακοκτονίας και τόκων και το βάσει του κατά τα ανωτέρω οριστικού καταστάντος καταλόγου, συνολικόν ποσόν του είδους εφ’ ου θα επιβληθή το τέλος, καθορίζει δι’ αποφάσεώς του το επιβλητέον εις δραχμάς ποσόν του ανταποδοτικού ειδικού τέλους δακοκτονίας κατά παραγωγικόν ελαιόδενδρον ή προκειμένου περί προϊόντων ή υποπροϊόντων κατ’ οκάν ή κατ’ άλλην μονάδα μετρήσεως και δη εις το αναλογούν ποσόν δια την εις ολόκληρον κάλυψιν των δαπανών δακοκτονίας, καταρτίζει εντός δεκαημέρου τον οριστικόν βεβαιωτικόν κατάλογον. Ο κατάλογος ούτος δέον να περιλαμβάνη το ονοματεπώνυμον εκάστου υποχρέου, το όνομα πατρός, την διεύθυνσιν κατοικίας του, τον αριθμόν των ελαιοδένδρων κατά κατηγορίας, ή την ποσότητα του  παραχθέντος προϊόντος ή υποπροϊόντος, το ποσοστόν του κατά μονάδα επιβληθέντος ειδικού τέλους, το ολικόν ποσόν του τέλους, το εις το τέλος αναλογούν υπέρ του Δήμου ή Κοινότητος επί πλέον ποσού δια έξοδα βεβαιώσεως και εισπράξεως, συμφώνως προς τα εν τη επομένη παραγράφω καθοριζόμενα και το συνολικώς πληρωτέον υπό του υποχρέου ποσόν. 2.Η κατά τα ανωτέρω λαμβανομένη υπό του Συμβουλίου απόφασις υποβάλλεται εντός πενθημέρου από της λήψεως εις τον οικείον Νομάρχην παρ’ ου εγκρίνεται, μετά σύμφωνον πρότασιν του Προέδρου του οικείου Ταμείου Προστασίας Ελαιοπαραγωγής εντός οκταημέρου. Εις περίπτωσιν καθ’ ην διαπιστωθή ότι δια του επιβαλλομένου τέλους δεν καλύπτονται εξ ολοκλήρου αι κατανεμηθείσαι εις τον οικείον Δήμον ή Κοινότητα δαπάναι δακοκτονίας ο Νομάρχης υποχρεούται να επαυξήση το ποσοστόν του τέλους μέχρι της ολοσχερούς καλύψεως των δαπανών. 3.«Τρία αντίτυπα του βεβαιωτικού καταλόγου μετά συγκεντρωτικής καταστάσεως εις τριπλούν αποστέλλονται μερίμνη του Δήμου ή της Κοινότητος εντός πενθημέρου από της λήψεως της εγκριτικής αποφάσεως του Νομάρχου εις το Δημόσιον Ταμείον της περιφερείας δια την βεβαίωσιν και είσπραξιν του μεν ειδικού τέλους υπό τον δημιουργούμενον δια της παρούσης λογαριασμόν «Τρεχούμενοι λογαριασμοί Εσόδων δακοκτονίας υπέρ των Ταμείων Προστασίας Ελαιοπαραγωγής» της ομάδος «Τρεχούμενοι λογαριασμοί Νομικών Προσώπων και Ειδικών Υπηρεσιών» και υπ’αύξ. αριθ.κωδ.525 του δε δι’ έξοδα βεβαιώσεως επί πλέον ποσοστού του άρθρ.8 της παρούσης υπό τον Λ/σμόν «Τρεχούμενοι Λογαριασμοί Ταμείου Παρακαταθηκών και Δανείων εξ εσόδων Δήμων και Κοινοτήτων» της ομάδος «Τρεχούμενοι λογαριασμοί». Επίσης συγχρόνως εν αντίτυπον του βεβαιωτικού καταλόγου αποστέλλεται εις το Ταμείον Προστασίας Ελαιοπαραγωγής της περιφερείας και έν αντίτυπον τοιχοκολλάται εις τον συνήθη χώρον ανακοινώσεων του Δήμου ή της Κοινότητος προς γνώσιν των ενδιαφερομένων». Η παρ.3 αντικατεστάθη ως άνω δια της υπ’ αριθ.47179/11671 της 26 Μαρτ./2 Απρ.1957 αποφ. Υπ. Οικονομικών, Γεωργίας και Εσωτερικών. Άρθρ.8.-Το, κατά το άρθρ.3 παρ.1 και 3 της υπ’ αριθ.160/1.2.56 πράξεως του Υπουργικού Συμβουλίου κυρωθείσης δια του Ν.Δ.3630/56, προβλεπόμενον ποσοστόν υπέρ των Δήμων ή Κοινοτήτων δι’ έξοδα βεβαιώσεως και εισπράξεως του ειδικού τέλους δακοκτονίας, ορίζεται δια της παρούσης εις 5% επί του ειδικού τέλους.